**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj: 07-11-5-2001/20**

Bosanska Krupa, 02.04.2020.godine

Na osnovu članova 64. stav (1) tačka b) i 70. stav (1) (3) i (6) i člana 88. Zakona o javnim nabavkama („Službeni glasnik BiH“, broj: 39/14), po provedenom konkurentskom zahtjveu za dostavu ponuda u postupku nabavke radova s namjerom provođenja e-aukcije - Radovi na sanaciji bazena fontane Centralnog spomen obilježja u Bos. Krupi, na prijedlog Komisije za provođenje postupka javne nabavke, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **OZD „LILO-GRADNJA“, Jezerski bb**, u predmetu nabavke radova: Radovi na sanaciji bazena fontane Centralnog spomen obilježja u Bos. Krupi, sa cijenom u ukupnom iznosu od **10.698,57 KM,**  **sa uračunatim PDV-om**.
2. Izabrani ponuđač se obavezuje da **u roku ne dužem od 5 (pet) dana** od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka, c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na sanaciji bazena fontane Centralnog spomen obilježja u Bos. Krupi

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-2001/20 od 12.03.2020. godine. Javna nabavka je provedena putem konkurentskog zahtjeva s namjerom provođenja e-aukcije– Radovi na sanaciji bazena fontane Centralnog spomen obilježja u Bos. Krupi. Obavještenje o nabavci broj: 1272-7-3-26-3-21/20 je objavljeno na portalu javnih nabavki i Općinskoj web stranici dana 12.03.2020. godine i ispravka za obavještenje o nabavci broj 1272-7-3-26-8-25/20 od 18.03.2020. godine. Po objavljenom obavještenju i ispravci za obavještenje o nabavci rok za prijem ponuda je bio 20.03.2020. godine do 11,00 sati. Do označenog roka za prijem ponuda na protokol Ugovornog organa pristigla je jedna ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda :

1. **OZD „LILO-GRADNJA“, Jezerski bb** , broj protokola: 07-11-5-2001-2/20, 20.3.2020. godina u 8.55h

Komisija za provođenje postupka javne nabavke je u skladu sa tenderskom dokumentacijom dana 20.03.2020. godine u 12,00 sati izvršila javno otvaranje ponuda i na zapisnik konstatovala:

1. **OZD „LILO-GRADNJA“, Jezerski bb,** dostavljena original ponuda uredno zapakovana i bez vidnih oštećenja, ponudio je:

cijena ponude: **9.144,08 KM bez PDV**,

ukupna cijena ponude: **10.698,57 KM sa PDV- om,**

Komisija za provođenje postupka javne nabavke je izvršila evaluaciju ponude i dostavljenje dokumentacije, izvršila računski provjeru dostavljene ponude i utvrdila da je ponuda ponuđača OZD „LILO-GRADNJA“, Jezerski bb, potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze (obrasci za ponudu i za cijenu ponude, dokaz o registraciji, izjave iz člana 45., 51. i 52. ZJN, nacrt ugovora) i ponudu izradili u skladu sa TD.), kao i da računskih grešaka nije bilo.

Komisija je za zapisnik konstatovala da je procjenjena vrijednost predmetne nabavke- Radovi na sanaciji bazena fontane Centralnog spomen obilježja u Bos. Krupi, 8.856,51 KM bez PDV-a odnosno 10.362,12 KM sa PDV-om, a da je cijena ponude ponuđača OZD „LILO-GRADNJA“, Jezerski bb, veća od procijenjene vrijednosti za ovu nabavku za iznos od 336,45 KM sa PDV-om .

Također je konstatovano da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije.

Komisija je predložila Ugovornom organu da se očituje da li se mogu iznaći dodatna sredstva za nabavku predmetnih radova. Ukoliko se nedostajuća sredstva za nabavku predmetnih radova mogu obezbjediti Komisija je predložila da se donese Odluka o izboru najpovoljnijeg ponuđača OZD „LILO-GRADNJA“, Jezerski bb i zaključi Ugovor ili u suprotnom da poništi postupak javne nabavke shodno članu 69. Stav (2) tačka e) Zakona o javnim nabavkama.

Općinski načelnik kao rukovodilac ugovornog organa dao je saglasnost da se postupak okonča donošenjem Odluke o izboru najpovoljnijeg ponuđača OZD „LILO-GRADNJA“, Jezerski bb, jer se nedostajuća sredstva za predmetnu nabavku mogu obezbjediti u Budžetu općine za 2020. godinu.

S obzirom da je kriterij za dodjelu Ugovora „najniža cijena tehnički zadovoljavajuće ponude“, da je ponuda ponuđačaOZD „LILO-GRADNJA“, Jezerski bb jedina prihvatljiva ponuda u ovom postupku, da je Općinski načelnik kao rukovodilac organa uprave dao saglasnost da se postupak okonča donošenjem ove odluke jer su sredstva obezbjeđena u Budžetu općine, odlučeno je kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**OPĆINSKI NAČELNIK**

Dostavljeno:

1. OZD „LILO-GRADNJA“, Jezerski bb Armin Halitović, dipl. ecc
2. U spis
3. a/a